ઉલ્લેખનીય છે કે અમેરિકાએ માર્ચમાં અમેરિકામાં આયાત થતાં સ્ટીલ પર ૨૫ ટકા અને એલ્યુમિનિયમ પર ૧૦ ટકા જકાત અમલી બનાવવાનું એલાન કર્યું હતું. જેની અસર ભારત, ચીન સહિત દુનિયાના અનેક દેશોને થઇ હતી. અમેરિકા સ્વદેશી આર્થિક સુરક્ષા માટે તેના નિર્ણયને જરૂરી કહ્યું હતું. તેના આ પગલાંના જવાબમાં ભારતે પણ ઓગસ્ટમાં અમેરિકાથી આયાત થતાં અખરોટ, બદામ સહિત ૨૯ ચીજો પર ટેરિફનું એલાન કર્યું હતું, પરંતુ તેનો અત્યાર સુધી અમલ કર્યો નહોતો. મોદી સરકાર પોતાના આ નિર્ણયને લાગુ કરવાની ડેડલાઇન બે વખત વધારી ચૂકી છે.